**Petek, 24. 4. 2020**

**MATEMATIKA** – preverjanje geometrije

V elektronski pošti se nahaja preverjanje znanja. Tokrat ga boš moral natisniti, ker drugače ni šlo. Naloge rešuj natančno in počasi, navodila beri natančno. Ko rešiš vse naloge, jih skupaj s starši preglej. Rešitve so priložene. Svoje rešene naloge mi lahko pošlješ ali pa mi sporočiš, kako ti je šlo.

Preverjanje je namenjeno temu, da ugotoviš, kje si uspešen in kaj moraš še vaditi.

**SPOZNAVANJE OKLJA, SLOVENŠČINA, GLASBA**

V naslednjem tednu bomo praznovali 2 praznika:

* **27. 4. dan upora proti okupatorju,**
* **1. 5. praznik dela.**

Za oboje je bil potreben boj.

Boj, ko so se naši vojaki uprli tujim, da je slovensko ozemlje ostalo slovensko in smo danes to kar smo, sicer bi lahko bili bodisi pod vladavino Italije, bodisi pod vladavino Nemčije. Tako smo danes svoja država in praznujemo ta dan, ko so se naši hrabri vojaki uprli temu, da bi nam vladal kdo drug.

Praznik dela pa je mednarodni praznik. Na večer pred 1.majem zakurimo kresove. Na 1. maja se vsako leto s koračnicami in budnicami (v mestih) spomnimo na boje delavcev za svoje pravice. Ti boji so potekali v Ameriki (ZDA) in zanimivo je, da ravno tam tega praznika ne poznajo. Delavci so se borili za svoje pravice, a jim je na pot stopila policija in mnogo tistih, ki so hoteli boljše življenje, tako kot so si ga zaslužili z delom, je takrat končalo s smrtjo. Tak boj je po skoraj vsem svetu prinesel delavcem več pravic in pravičnejše delo.

**Zakaj praznujemo, si oglej na you tubu.**

**Poišči: infodrom, dan upora proti okupatorju,**

**Infodrom, prvi maj.**

1.maja zjutraj nas tudi na Vrhniki prebudi budnica vrhniške godbe: <https://www.youtube.com/watch?v=5nP8IPIvA28>

Ena od mnogih koračnic je tudi ljudska - Regiment po cesti gre. Besedilo prepiši (nalepi) v zvezek za GUM, potem si poslušaj posnetek in se ob njem nauči zapeti to koračnico.

**Regiment po cesti gre**

Regiment po cesti gre.  
Zraven pa moj fantič je.  
  
Pa moj fantič se izmed vseh spozna,  
zelen, zelen, zelen pušeljc ima.  
  
Dala mu je belega,  
iz srca veselega.  
 **Pa le naj ga ima, pa le naj ga ima,  
saj mu ga je dala ljubica.**  
  
Dala mu je rdečega,  
iz srca ljubečega.   
Pa le naj ga ima...  
  
Dala mu je plavega,  
iz srca ta pravega.   
Pa le naj ga ima...  
  
Dala mu je belega,  
iz srca veselega.  
Pa le naj ga ima..

<https://www.youtube.com/watch?v=czUWrK6LPC4&list=RDczUWrK6LPC4&start_radio=1&t=40>

**Ko ti bo že dobro šlo (v to ne dvomim), pa si predvajaj drugi posnetek, kjer boš slišal le glasbo, ti pa zraven zapoj. Ob petju lahko tudi korakaš.**

<https://www.youtube.com/watch?v=m5MJgOvULQw>